﻿Ovidiu Şurianu - PĂDUREA SCORPIONILOR — Vreo noutate ? — Oho ! Ba chiar mai multe — Nu mai spune ! Multe noutăţi pe bucăţica aceasta minusculă de nisip ?! Îmi pare neverosimil — Vai, Nora ! Cât de nedreaptă eşti cu ostrovul nostru, cu astronava, cu natura planetei Cum să-ţi pară neverosimil ? Atât de repede ai uitat câte ni s-au întâmplat de când suntem aici ?! — Oo, sunt multe lucruri de care nici nu vreau să-mi aduc aminte ! Şi apoi, adevărul e că uităm ; pur şi simplu uităm fiindcă suntem oameni Se zice că dacă n-am uita În fine ! Care sunt noutăţile ? Ziceai că vii cu sacul plin — Eh, sacul plin ! Parcă nu spusesem nici un cuvinţel despre vreun sac Noutăţile ? Da, am câteva destul de interesante ; le-ai fi descoperit singură dacă n-ai sta închisă toată ziulica aici Şi când mă gândesc ce mult îţi plăceau plimbările — Îmi place să umblu prin aer liber, să alerg printre copaci, să simt căldura soarelui şi vântul să-mi zburlească părul Dar aşa, în costum spaţial, cărându-mi cu mine mediul din astronavă Mulţumesc ! Aşa ceva găsesc aici la discreţie Fiindcă Doru Bârsan nu se grăbea să vorbească, ea îl încuraja : Ei ? Unde sunt noutăţile ? - Ah, da, noutăţile ! Păi În primul rând, ştii că au încolţit cele două seminţe ? - Cele găsite la scorpionul mort ? Bilele acelea castanii ? — Exact — Ia te uită ! Sunt sigur acelea ? — Absolut sigur Am lucrat în condiţii de experiment ştiinţific aşa cum scrie la carte : am marcat locul, am marcat seminţele, le-am urmărit zilnic până au ieşit obişnuiţii colţi verzi Când i-am extras din sol — cu toate măsurile de rigoare — am constatat că ies din „bile" aşa cum iese orice plantă : de-o parte colţul aerian, de cealaltă, rădăcina ; planeta aceasta nu a inventat nimic nou : lucrurile se petrec exact ca la o banală plantă terestră ! O să ţi le aducă Andrei să le vezi — „Bilele" sunt deci seminţele copacilor ! Şi le elimină scorpionii aşa cum elimină unele animale de pe la noi seminţe nedigerate Hm ! îmi place că v-aţi reprofilat pe biologie Şi celelalte veşti ? — Eh ! Tot din domeniul biologiei : o să avem o recoltă nemaipomenită ! — De plante ? De copaci ? — Aş ! De fructe Copacii sunt încărcaţi ; stau să li se rupă ramurile de atâta greutate : vagoane, zeci de vagoane, sute de vagoane Ce să-ţi spun : nu ţi-ar veni să crezi că cinci hectare de nisip ar putea produce atâta abundenţă de rod ! Ei bine, când se vor coace fructele acestea şi o să cadă pe jos, să vezi atunci miros în pădure ! Toate gazele tale otrăvitoare o să fie nimic pe lângă ceea ce se pregăteşte acolo ! Nora zâmbi — Aici, în astronavă, n-o să ajungă ! Sper că nu s-a defectat camera-ecluză Ia spune, Doru : nu v-a îndemnat entuziasmul pentru biologie să culegeţi câteva din fructele acelea ? Bârsan strâmbă din nas — Prefer să rămân pilot de astronavă daca aceasta este treabă de biolog ! E poate mai degrabă treabă de „crab" — Ah, „crabii" ! Uitasem de ei - E a treia noutate şi — dacă vrei — a treia observaţie de biolog pe care am făcut-o : de când nu mai există scorpioni pe ostrov, au reapărut „crabii" Ies din mare cu sutele în „timpul portocaliu", urcă în copacii de pe mal şi culeg la fructe, ceva de speriat ! Aproape toţi copacii de la marginea pădurii au rămas fără fructe ! — Iar culeg fructe ?! se miră chimista Bine, dar ajunsesem la concluzia că nu se hrănesc cu ele — Nu se hrănesc Le cară în apă şi le sparg, apoi le lasă în plata Domnului — Poate îşi depun ouăle în ele — Mai ştii ? După discuţia aceasta, Nora simţi şi ea dorinţa arzătoare de a mai ieşi pe afară Pădurea oferea într-adevăr aspectul unei livezi dese, crescută deasupra covorului verde şi gros de tufişuri ; fructele grele, coapte, atârnau pe ramuri într-un număr cu adevărat incredibil aplecându-le, gata-gata să le rupă Numai elasticitatea neînchipuită a lemnului apăra copacii de un adevărat dezastru Era un spectacol nemaiântâlnit să vezi atâ-tea fructe la un loc, fiindcă nici cei mai roditori pomi ai Pământului nu s-ar fi putut compara în privinţa producţiei cu arborii din Pădurea scorpionilor Prunii şi merii, ale căror ramuri trebuie sprijinite cu proptele în anii cu rod bogat pentru a nu se rupe de greutatea fructelor, viţa de vie încărcată de ciorchinii grei erau nişte pitici pe lângă arborii aceia cât stejarii seculari, cât castanii cei mai înalţi — ca să nu mai vorbim de numărul, de lungimea, de vigoarea fiecărei ramuri, ele însele cât nişte veritabili copaci l — Ah, dacă ar fi bune la ceva, dacă le-am putea folosi ! exclamă Nora, impresionată — Poţi scoate apă din ele, cărbune, o mulţime de substanţe de care habar n-avem Ah, de ce nu sunt eu chimist ?! — Ai fi în stare să le culegi ? Să le depozitezi în astronavă ? S-o umpli cu putoarea lor? - Ele n-au miros, Nora, decât dacă le deschizi Cine te pune să le deschizi ? Poţi să le studiezi compoziţia chimică şi altfel, poţi să le calcinezi în vase închise, poţi să le distilezi, să le deshidratezi Ştiinţa noastră despre plantele acestea ar face totuşi un pas înainte Aşadar, Doru Bovsan a făcut până la urmă şi ceea ce numea o treabă de „crab" : câteva fructe rotunde şi păroase, brune şi aparent foarte coapte — ceva mai mari ca cele mai frumoase portocale — au ajuns în laboratorul de chimie * * * - Ei ? Marian nu răspunse Privea încordat aparatura complicată şi pe figura lui frumoasă care părea acum turnată în bronz jucau luminiţe multicolore ; un bâzâit discret indica şi el că marele computer lucrează din plin, că acolo, în aparatura lui minunată, se efectuau mii de operaţiuni pe secundă, ore şi ore la rând ! Oamenii uitaseră să mănânce, să se odihnească, stăteau aşa încordaţi cu muşchii, cu nervii, cu figurile crispate, ca şi când ar fi contribuit în felul acesta la efortul de rezolvare a problemei date Aproape că nici nu îndrăzneau să respire Totuşi, din când în când, Andrei Munteanu, prea curios din fire, parcă-şi pierdea răbdarea — Ei ? Tot nimic ? — Computerul mai cere date — zise în cele din urmă electronistul Lucurile nu se potrivesc tocmai bine cu materialul informativ pe care îl are stocat în memorie - Date ! Iar date ?! Ce fel de date ? l le-am dat pe toate câte le aveam — Date despre fructe — insistă Marian — E nemaipomenit computerul tău ! Ce are scorpionul cu mingile acelea păroase ? — Ei, asta-i ! Dar se hrăneşte cu ele — Să mai studiem atunci fructele ; cine ştie, poate aflăm nişte amănunte inedite — Eu merg să recoltez câteva — Nu e nevoie, Andrei — interveni chimista Avem trei în frigiderul din laborator : o să le deschidem pe acelea, o să le studiem amănunţit structura, conţinutul La nevoie vom lucra cu mască, dacă mirosul e insuportabil - Ah, ce nătăfleţi ! Puteam lucra şi până acum cu mască - Dacă s-ar pune doar problema cum lucrăm Dar e şi aspectul celălalt : mirosul umple astronava de sus până jos, pătrunde peste tot, fiindcă laboratorul de chimie nu are cameră-ecluză — Atunci, de ce n-am lucra afară ? — Fiindcă e nevoie de utilajul laboratorului dacă dorim să aflăm cât mai multe date Eu zic să riscăm ! O să aerisim după aceea astronava căci deocmandată nu sunt scorpioni pe afară — Hm ! Uiţi de cei care au apărut în laborator ?! Dacă între timp — Ei bine, vom păzi intrarea, vom improviza un grătar, vom face uz de camera-ecluză - Iarăşi discuţii şi discuţii fără sfârsit şi fără rost Hai, nu mai pierdem vremea ! — Să mergem ! În laboratorul de chimie, totul era neschimbat — N-or fi ascunşi încă niscai scorpioni pe aici ? se întrebă Gelu Preda uitându-se bănuitor încoace şi încolo - Nici o grijă, băiete : cele două cadavre sunt neatinse Dacă se găsea vreun semen de-al lor pe aici, n-ar fi lăsat el asemenea bunătăţi ! Fructele din frigorifer păreau în bună stare — Sunt totuşi îngheţate N-ar fi mai bine să lucrăm cu fructe proaspete ? Datele, cred, ar fi mai reale - Hm ! - în câteva clipe vă aduc trei - patru fructe chiar de pe terasă ; nu-i nevoie să bat pădurea pentru a le găsi ! — Adă-le — bombăni pilotul, vădit nemulţumit că treaba se tergiversează — Te însoţesc, Andrei — se oferi Marian Câteva clipe de aşteptare în camera-ecluză, cheia iscă obişnuitul bâzâit abia perceptibil şi uşa grea, etanşă, dinspre exterior se deschise încet ; numaidecât însă un strigăt îi scăpă fără voie lui Munteanu care întoarse repede cheia şi se propti în uşă din răsputeri lovind în acelaşi timp cu piciorul braţele înarmate cu cleşti care se strecurau înăuntru — Un scorpion ! — Un scorpion ! repetă Marian Opriş Ba doi ! Un scorpion n-are trei braţe — — Fire-ar — Sunt tineri, Andrei : uite ce braţe nenorocite ! Uşa prinsese într-adevăr braţele artropo-delor şi le rupsese Erau de dimensiuni reduse, poate cât cleştii de langustă - Aceştia s-au vindecat de curiozitate, cred ! - Ah, ce situaţie, ce situaţie ! Cel puţin dacă am şti precis cum stau lucrurile — Da, trebuie să aflăm cum stau lucrurile ; măcar o dată să tragem cu ochiul prin crăpătura uşii - N-ar fi mai bine printr-un hublou ? - De ce să alergăm pe la hublouri când suntem aci şi n-avem decât să întredeschidem puţin uşa ? - Atunci pregăteşte-ţi arma şi fii atent : deschid ! N-apucă uşa să se crape o idee şi alte două perechi de cleşti îşi făcură apariţia, pipăind cu grijă interiorul ; raza subţire pornită din armă le reteză într-o clipă — Sunt mulţi Andrei ! Dacă mişună pe terasă, poţi să-ţi închipui ce-o fi prin pădure ! — Mare minune ! exclamă reporterul Ei, la asta nu m-am aşteptat ! — După mărimea cleştilor nu par să-i depăşească pe cei din laborator — observă Marian Ori sunt pui, ori e altă specie ! — Pui de scorpion ? Nu ştiu să fi vcfiJut vreodată — Erau unii morţi prin pădure, după isprava Norei - Ah, da — Ce facem acum ? — Mai încercăm o dată — zise Munteanu fără să stea prea mult pe gânduri — N-ar fi mai cuminte să-i anunţăm pe ceilalţi ? — Deschide ! îl îndemnă reporterul cu încăpăţânare seacă şi rece, pregătindu-şi arma Deschide fără teamă : Audaces fortuna iuvat / Să ştim măcar ce le spunem prietenilor noştri Electronistul, după un moment de ezitare, puse din nou în funcţiune mecanismul care deschidea uşa ; arma reporterului mătură de câteva ori platforma strimtă cât un balcon şi Un spectacol demn de pensula lui Hiero-nymus Bosch li se înfăţişă celor doi prieteni, făcând să li se încreţească pielea de silă, să li se mărească ochii în mod neverosimil din pricina unei nemărginite stupefacţii Copacii, tufişurile, cât cuprindea privirea în fracţiunea de secundă care urmă, gemeau de mulţimea scorpionilor ! Foiau pe crengi şi pe tulpini, se încălecau, se rostogoleau din lipsă de spaţiu, se încăierau într-o incredibilă învălmăşeală de trupuri gălbui, picioare cu ghimpi, ace, braţe înarmate cu cleşti, ridicate ameninţător sau aruncate încoace şi încolo ca furcile diavolilor dintr-o pictură gotică - Ah ! — Sunt mii ! — Fantastic ! - Zeci de mii, sute de mii dacă peste tot în ostrov sunt atâţia ! N-ai văzut câţi erau aici, doar pe câţiva metri pătraţi ?! Uşa se închisese aproape imediat, acoperind priveliştea oribilă ; se închisese la timp, fiindcă ploua cu scorpioni de pe crengile care dominau mica terasă din faţa intrării — Să mergem ! — Da, să-i vestim pe ceilalţi În laboratorul de chimie Nora, Dora Bârsan şi Gelu Preda erau ei înşişi în prada unei tulburări neobişnuite Din curiozitate, poate şi din nerăbdare, secţionaseră totuşi unul din fructele îngheţate şi acum îi priveau stupefiaţi conţinutul Reporterul şi electronistul, după ce se apropiară, înţeleseră fără nici o explicaţie cauza uimirii care se citea pe figurile celor trei În interiorul fructului, miezul cremos prinsese a se organiza probabil cu puţin înainte de a pune chimista mingile păroase la frigider ; se distingea cu uşurinţă forma pe care ar fi luat-o crema gălbuie în momentul completei organizări, căci corpul unui pui de scorpion strâns încolăcit, cuprinzând întregul spaţiu închis de coaja brună, era perfect schiţat — Marian, nu mai avem nevoie de computer ! - * Fragment din romanul inedit cu acelaşi titlu 